V okviru projekta »Uvajanje mladih v znanost«, ki ga ZRS Bistra Ptuj uspešno izvaja že 26. leto zapored, [razpisujemo in objavljamo »Razpis za 26. regijsko srečanje mladih raziskovalcev Spodnjega Podravja in Prlekije v šolskem letu 2017/1](http://www.zveza-zpm-mb.si/folders/file/Razpis_2009.pdf)8«.

**Znanje je prihodnost, je naša pot. Želimo si, da bi z nami na tej poti znanja korakalo čim več ustvarjalnih, vedoželjnih, inovativnih mladih ljudi.**

**RAZPIS 26. REGIJSKEGA SREČANJA MLADIH RAZISKOVALCEV SPODNJEGA PODRAVJA IN PRLEKIJE V ŠOLSKEM LETU 2017/18**

Na podlagi osnutka razpisa za organizacijo Državnega srečanja mladih raziskovalcev Slovenije, ki ga pripravlja Zveza za tehnično kulturo Slovenije (v nadaljevanju: ZOTKS), objavljamo Razpis 26. regijskega srečanja mladih raziskovalcev Spodnjega Podravja in Prlekije.

**I.** **Vse šole, ki želijo sodelovati v natečaju, morajo upoštevati naslednja navodila:**

1. Na srečanju lahko sodelujejo učenci in učenke **zadnjih štirih razredov** osnovnih šol ter dijaki in dijakinje srednjih šol z **raziskovalnimi nalogami** ter **inovativnimi projekti** (v nadaljevanju RN/IP), ki ustrezajo razpisnim pogojem.
2. Šole lahko prijavijo in oddajo RN/IP na raziskovalnih področjih, razpisanih v tem razpisu. RN/IP lahko posegajo na eno raziskovalno področje, razen na interdisciplinarnem področju, kjer lahko posegajo na več področij, vendar z upoštevanjem medsebojnega prepletanja/vpliva področij.
3. Pri pripravi je nujno potrebno upoštevati izvirnost. RN/IP morajo biti izdelane v skladu z navodili za pripravo RN/IP.
4. Naloga je lahko individualna ali skupinska. Pri skupinskih nalogah je število avtorjev omejeno na največ tri. Pri vsaki RN/IP je lahko samo en mentor ter največ dva somentorja. Mentor mora biti iz šole prijaviteljice RN/IP, somentor/ja nista nujno vezana na šolo prijaviteljico.

**II. Prijava in oddaja RN/IP**

Najprej bomo zbirali predprijave RN/IP in nato še prijave, skupaj z oddajo raziskovalne naloge/inovacijskega predloga.

**(A) Predprijava – NAJAVA NALOG:**

Izpolnjeno, podpisano in ožigosano PRIJAVNICO (za vsako RN/IP svoj list) pošljite po elektronski pošti na naslov bistroum@bistra.si, najkasneje do petka, 26. 1. 2018. PRIJAVNICA se nahaja med prilogami.

**(B) Rok in način oddaje RN/IP ter spremljajočih gradiv**

RN/IP je potrebno oddati v enem tiskanem izvodu in elektronski verziji v formatu pdf. Tiskano verzijo skupaj z izpolnjenimi obrazci (PRIJAVNICA, PRILOGA 2 in PRILOGA 3) pošljite ali osebno prinesite na naslov ZRS BISTRA Ptuj, Slovenski trg 6, 2250 Ptuj do 9. 3.2018. Vsaka šola naj naloge dostavi v enem paketu.

Izvod naloge v elektronski obliki mora biti identičen izvodu v tiskani obliki. Ime datoteke v pdf formatu naj bo oblikovano v naslednjem vrstnem redu:

Vrsta šole\_Raziskovalno področje\_Naslov naloge.pdf, pri čemer je:

* Vrsta šole OŠ (osnovna šola) ali SŠ (srednja šola);
* Raziskovalno področje, npr. Biologija;
* Naslov raziskovalne naloge (zapis naslova z več besedami skrajšamo na zapis s prvimi štirimi besedami).

(Primer: OŠ\_Ekologija\_z\_varstvom\_okolja\_Ločevanje\_odpadkov\_v\_šoli)

Velikost datoteke elektronske verzije RN/IP ne sme presegati 5 MB. Elektronsko verzijo naloge pošljite na elektronski naslov bistroum@bistra.si do 9. 3. 2018.

Dokumente, ki bodo nepravilno pretvorjeni v .pdf format in dokumente, ki bodo zaščiteni z geslom, bomo zavrnili. Prav tako bodo zavrnjeni preveliki dokumenti. Oddaja nalog bo popolna, ko bodo naloge oddane v tiskani obliki (en izvod) in v ustrezni elektronski obliki poslane na naveden elektronski naslov.

RN/IP, ki bodo prispele po tem roku in ne bodo opremljene ali posredovane v skladu z razpisom, bodo zavrnjene. Za pravilnost izpolnjenih obrazcev in oddanih RN/IP je odgovorna šola.

**III. Predstavitev oddanih RN/IP**

Avtorji RN/IP morajo svoje delo tudi predstaviti na javni predstavitvi vseh, v natečaj vključenih RN/IP.

Regijsko srečanje za osnovne in srednje šole bo:

**v petek, 23. 3. 2018,**

**v Elektro in računalniški šoli, Šolski center Ptuj.**

**IV. Zaključni del srečanja**

Zaključni del srečanja bo **14. 5. 2018** na Gimnaziji Murska Sobota in Srednji poklicni tehniški šoli Murska Sobota.

**Rok za prijavo in oddajo raziskovalnih nalog za državno srečanje je 10. 4. 2018.**

**V. SEZNAM RAZISKOVALNIH PODROČIJ**

**Na regijskem srečanju razpisujemo naslednja področja:**

1. astronomija ali fizika,
2. biologija,
3. ekologija z varstvom okolja,
4. etnologija,
5. matematika ali logika,
6. kemija ali kemijska tehnologija,
7. psihologija ali pedagogika,
8. ekonomija ali turizem,
9. geografija ali geologija,
10. slovenski jezik ali književnost,
11. sociologija,
12. zgodovina ali umetnostna zgodovina,
13. interdisciplinarna področja,1
14. druga področja,2
15. elektrotehnika, elektronika in robotika,
16. arhitektura ali gradbeništvo ali varnost v cestnem prometu,
17. računalništvo ali telekomunikacije,
18. tehnika ali tehnologija (tekstil, lesarstvo, strojništvo idr.),
19. aplikativni inovacijski predlogi in projekti.

1 na interdisciplinarno področje sodijo naloge, katerih vsebina se nanaša na vsaj dve raziskovalni področji in morata biti zapisani na nalogi

2 V druga področja sodijo naslednja področja: **kmetijstvo, živilstvo, šport, tuji jeziki, umetnost, veterinarstvo, zdravstvo**). To področje mora biti navedeno na raziskovalni nalogi. Našteta področja se na državnem srečanju umestijo v **druga področja.**

Vse dodatne informacije v zvezi z razpisom dobite na naslovu ZRS Bistra Ptuj pri Nataši Belšak Šel (02 748 02 58) in Nataši Mršek, (02 748 02 49) ter na elektronskem naslovu: bistroum@bistra.si.

**VI. POGOJI IN PRAVILA**

**Predstavitev na regijskem srečanju zajema: samostojno izdelane raziskovalne naloge (tipkopis) z morebitno priloženo dokumentacijo in predstavitev nalog pred strokovno komisijo in občinstvom.**

**Strokovna komisija preveri kandidatovo samostojnost pri oblikovanju naloge, raziskovalni pristop, metode dela in rezultate, sistematičnost in smiselnost podanega gradiva ter splošno znanje.**

**Naloga je lahko individualna ali skupinska. Pri skupinskih nalogah je število avtorjev omejeno na največ tri.**

**Teme raziskovalnih nalog so lahko poljubno izbrane. Priporočamo aktualne teme, tudi obravnavo problematike iz domačega okolja, še posebej v sodelovanju z lokalno skupnostjo, gospodarstvom ali drugimi zainteresiranimi. Raziskovalne naloge morajo biti oddane v predpisanem roku v slovenskem jeziku. Izjemoma je uporaba tujega jezika dopustna pri raziskovalnih nalogah, ki obravnavajo področje tujih jezikov.**

**(A) OBLIKA IN VSEBINA**

**Raziskovalne naloge naj bodo napisane strnjeno, pregledno in naj bodo v skladu z obliko, ki ustreza uveljavljenim standardom na posameznih znanstvenih področjih ali vedah. Odsvetujemo raziskovalne naloge, ki so daljše od 40 tipkanih strani.**

**Raziskovalne naloge morajo vsebovati:**

* **naslovno stran, kjer so navedeni naslednji podatki: naslov naloge, področje (stran 3 tega razpisa), ime šole, ime in priimek avtorja/ev, mentorja/ve in morebitnega/ih somentorja/ev, letnico in kraj izdelave,**
* **kazalo,**
* **povzetek, v katerem naj bo podan kratek pregled ali izvleček dela in naj ne presega 1500 znakov (s presledki vred) ter navedbo ključnih besed in prevoda v angleški jezik,**
* **uvod, v katerem so predstavljene dosedanje raziskave in navedene najpomembnejše reference ter natančno opredeljen cilj naloge,**
* **vsebinski del, ki naj bo strukturiran v skladu s standardi na posameznem raziskovalnem področju,**
* **zaključek, v katerem naj bodo podane avtorjeve ugotovitve in možnost nadaljnjih raziskav,**
* **seznam literature in zaporedno označene reference med besedilom raziskovalne naloge,**
* **priloge, v kolikor so smiselne.**

**(B) PREDSTAVITEV RAZISKOVALNIH NALOG**

**Predstavitve raziskovalnih nalog na Regijskem srečanju potekajo po področjih. V kolikor število nalog posameznega področja ni zadostno za vzpostavitev samostojne skupine pri zagovorih, si ZRS Bistra Ptuj pridružuje pravico, da po lastni presoji združi predstavitve raziskovalnih nalog iz različnih področij, pri tem pa zagotovi strokovno komisijo, v kateri je vsaj en član strokovnjak iz posameznega področja, iz katerega so naloge, ki se predstavljajo v skupini. Predstavitev pred strokovno komisijo je javna in traja največ deset (10) minut. Predstavitvi lahko sledijo vprašanja komisije ali poslušalcev, ki lahko trajajo največ pet (5) minut. Organizator udeležencem zagotovi tablo ali pano, računalnik in projektor.**

**Predstavitev naloge naj bo jasno razčlenjena, vsebuje naj dovolj informacij, da bo zanimiva tudi za poslušalce. Udeleženci naj se izogibajo daljšim monologom ali obnovi že zapisane raziskovalne naloge.**

**Poslušalci si lahko delo ogledajo in z avtorjem/i diskutirajo.**

**Če avtorji ne pristopijo na predstavitev in zagovor prejmejo bronasto priznanje.**

**Avtor oziroma avtorji naj na zagovoru predvsem:**

* **pojasni/jo, zakaj je/so raziskovalno nalogo izdelal/i,**
* **izpostavi/jo izvirnost in raziskovalno odličnost naloge,**
* **predstavi/jo cilj naloge ali hipoteze,**
* **pojasni/jo bistvo naloge in naj se izogiba/jo navajanju nepotrebnih podatkov,**
* **jasno, pregledno in strnjeno predstavi/jo izvirne rezultate naloge,**
* **predstavi/jo morebitni eksperimentalni del naloge.**

|  |
| --- |
| **Posebej bi vas želeli opozoriti na naslednje:*** ***predprijava/najava*** raziskovalnih nalog z obveznim kratkim opisom vsebine naloge (PRIJAVNICA)
* ***kontaktne podatke mentorjev ali koordinatorjev,*** *ki bodo dosegljivi za morebitna dodatna navodila oz. pojasnila v zvezi z nalogami;*
* pomagajte si s ***Priročnikom z navodili za izdelavo raziskovalne naloge***.
 |

Priloge:

Priloga 1: PRIJAVNICA za prijavo nalog na 26. regijsko srečanje mladih raziskovalcev

Priloga 2: Obrazec za podatke o šoli, avtorjih in mentorjih raziskovalne naloge

Priloga 3: Izjava

Priloga 4: Priročnik z navodili za izdelavo raziskovalnih nalog